CELEX: C2007/269/131
Language: hu
Date: 2007-11-10 00:00:00
Title: F-90/07. sz. ügy: 2007. szeptember 17-én benyújtott kereset – Traore kontra Bizottság

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/72
            
         2007. szeptember 17-én benyújtott kereset – Traore kontra Bizottság
   (F-90/07. sz. ügy)
   (2007/C 269/131)
   Az eljárás nyelve: francia
   Felek
   
      Felperes: Amadou Traore (Rhodes Saint Genèse, Belgium) (képviselő: E. Boigelot ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg azt a határozatot, amely elutasította a felperes pályázatát a Bizottság togói képviseletének ideiglenes ügyvivői állására, ahová X-et nevezték ki;
            
         
               —
            
            
               a Közszolgálati Törvényszék semmisítse meg X kinevezését erre az állásra;
            
         
               —
            
            
               A Közszolgálati Törvényszék semmisítse meg azt a határozatot, amely elutasította a felperes pályázatát a Bizottság tanzániai képviseletének műveleti vezetői állására, ahová Y-t nevezték ki;
            
         
               —
            
            
               a Közszolgálati Törvényszék semmisítse meg Y kinevezését erre az állásra;
            
         
               —
            
            
               a Közszolgálati Törvényszék kötelezze az alperest 3 500 euró összeg megfizetésére a felperest ért nem vagyoni kár megtérítéseként, valamint a felperes előmenetelének sérelme miatt;
            
         
               —
            
            
               a Közszolgálati Törvényszék kötelezze az alperest a költségek viselésére.
            
         Jogalapok és fontosabb érvek
   Keresetének alátámasztására a felperes elsőként a felvételi eljárás szabálytalanságára hivatkozik, egyrészt mert a vitás állások szintjét AD 9–AD 12 besorolási fokozatban állapították meg, megsértve ezzel a többek között az Economidis kontra Bizottság ügyben hozott ítéletben (1) lefektetett elveket, másrészt mert nem tartották be a szóban forgó állások közül az első álláshirdetését és az Európai Közösségek tisztviselői személyzeti szabályzata (személyzeti szabályzat) 29. cikkének (1) bekezdésében meghatározott sorrendet. A felperes hozzáteszi, hogy nem került sor az érdemek összehasonlító vizsgálatára, ami alátámasztja a hatáskörrel való visszaélés megvalósulását, akárcsak az egyenlő bánásmód elvének és a szakmai előmenetelhez való jog megsértését.
   Másrészt a felperes azzal érvel, hogy a Bizottság megszegte a személyzeti szabályzat 1d. cikkét, amennyiben a felperes pályázatait különösen afrikai származása miatt utasította el.
   
      (1)  A Közszolgálati Törvényszék F-122/05. sz., 2006. december 14-én hozott ítélete (HL C 331, 2006.12.30., 47. o.).